Leodegar vun Autun

De Leodegar vun Autun, och Leodgar, Lutgar, Léger, Leodigar genannt, gebuer ëm 616, a gestuerwen den 2. oder 3. Oktober 678 oder 679, war vu 659 bis 674 Bëschof vun Autun.

Hie war aus enger nobeler merowengescher Famill a gouf am Palatium vum Clotaire II. groussgezunn, a vu sengem Hallefbrudder, dem Bëschof Dedo vu Poitiers zum Geeschtlechen ausgebilt. Ënner der Herrschaft vum Clotaire III., koum hien op deem säin Haff, wou e groussen Afloss hat.

Am Joer 653 gouf hien Abt am Klouschter Saint-Maixent am Marais Poitevin, a 659 Bëschof vun Autun.

674 gouf hie vum Hausmeier Ebroin gefaange geholl. Hie gouf mat engem Holzbuer geblennt, an duerno op Fécamp an der Normandie verbannt, wou hie schliisslech no engem Prozess, deen dräi Joer gedauert huet, gekäppt gouf.

Hie gouf helleggesprach a gëtt als Märtyrer veréiert.

A Frankräich an an der Belsch hunn e puer Uertschaften de franséischen Numm vum Hellegen.

 Duerstellung 
De  gëtt mat den Attributer Buerer a Schwäert duergestallt.

 Veréierung 
Dem   säin Dag ass den 2. Oktober.

Hien ass de Patréiner vum Kanton a vun der Stad Luzern, vun Autun, Gebweiler / Guebwiller a Murbach am Elsass a vu Wessobrunn an Uewerbayern, gradewéi fir d'Mëller. E gëtt ugebiet bei Problemer mat den Aen a bei Obsessioun.

 Kuckt och 
Lëscht vun de chrëschtlechen Hellegen

 Um Spaweck 

 De  am ökumeenesche Lexikon vun den Hellegen 

Kategorie:Gebuer 616
Kategorie:Gestuerwen 679
Kategorie:Bëscheef vun Autun
Kategorie:Helleg
Kategorie:Franséisch Abbéen
Kategorie:Kathoulesch Bëscheef